
1. ტენდერის საგანი:

სს ევექსი („შემსყიდველი“) აცხადებს ტენდერს დიზელის გენერატორის შესყიდვაზე. წინამდებარე დოკუმენტის მიზანია, პრეტენდენტს განემარტოს შემსყიდველის მოთხოვნები და პირობები სრულყოფილი სატენდერო წინადადების წარსადგენად.

ტენდერში გამარჯვებულ პირ/ებ/თან გაფორმდება  ერთჯერადი ნასყიდობის ხელშეკრულება.

2. შერჩევის პროცესის მიმდინარეობა
შერჩევა  ჩატარდება შემდეგი განრიგით:

· პრეტენდენტებმა სატენდერო წინადადება უნდა წარმოადგინონ 2026 წლის  03 ნოემბრის  18:00 საათამდე.
· შემსყიდველი განიხილავს შემოსულ სატენდერო წინადადებებს და მოახდენს პრეტენდენტ/ებ/ის, წარმოდგენილი წინადადებების შეფასებასა და გამარჯვებული კომპანიის გამოვლენას წარმოდგენილი პირობების შესაბამისად.
· საჭიროების შემთხვევაში, შერჩეულ პრეტენდენტ/ებ/თან ჩატარდება დამატებითი მოლაპარაკებები. 
· საბოლოო ეტაპზე გამარჯვებულთან გაფორმდება ხელშეკრულება. 
· ტენდერი განხორციელდება შემდეგ ვადებში: 

[bookmark: _Hlk189094273]ტენდერის გამოცხადება  . . . . . . . . . . . . . . . . . . . . . . . . . .. . . . . . . . . . . . . . . . . . . . . .  23 ოქტომბერი  2026
სატენდერო წინადადებების მიღების დასრულება . . . . . . . . . . . . . . . . . . . . . . . . . .03 ნოემბერი  2026
გამარჯვებული პრეტენდენტ/ებ/ის გამოვლენა და შეტყობინების გაგზავნა. . .   10 ნოემბერი  2026
ხელშეკრულების გაფორმება . . . . . . . . . . . . . . . . . . . . . . . . . . . . . . . . . . . . . . . . . . . .  13 ნოემბერი  2026

I. შემსყიდველი იტოვებს უფლებას, ტენდერის მიმდინარეობის  ნებისმიერ ეტაპზე შეაჩეროს, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე, საკუთარი შეხედულებისამებრ. 

II. ტენდერის შეჩერების / შეწყვეტის შესახებ ინფორმაციის მიღება პრეტენდენტ/ებ/ს შეეძლებათ სატენდერო განცხადების პორტალზე.

III. ტენდერის შეჩერება ან/და შეწყვეტა არ გამოიწვევს რაიმე სახის, მათ შორის, ფინანსური პასუხისმგებლობის დაკისრებას შემსყიდველისათვის.

IV. შემსყიდველი იტოვებეს უფლებას, გამარჯვებულთან ხელშეკრულების გაფორმებამდე გააფართოვოს ან შეცვალოს მოთხოვნები გასაწევ მომსახურებასთან/შესყიდვასთან დაკავშირებით, რის შესახებაც ინფორმაცია განთავსდება სატენდერო განცხადებების პორტალზე. 

V. ტენდერის დასრულების თარიღის გასვლის შემდეგ, შემსყიდველი არაა ვალდებული მიღებულ სატენდერო წინადადებაზე აწარმოოს მოლაპარაკება ან განათავსოს შეკვეთა ასეთი წინადადების წარმდგენ პრეტენდენტთან. 

VI. იმ შემთხვევაში, თუ წარმატებული პრეტენდენტი ვერ შეძლებს სატენდერო წინადადებაში წარმოდგენილი პირობების დაცვას, შემსყიდველი უფლებამოსილია გაუქმოს შეკვეთა/კონტრაქტი შერჩეულ კომპანიასთან საჯარიმო სანქციების გარეშე შემსყიდველის მიმართ, და გადასცეს დაკვეთა სხვა პრეტენდენტს ან გაუქმოს ტენდერი.

VII. სატენდერო წინადადების წარდგენით პრეტენდენტი ადასტურებს, რომ ის გაეცნო ტენდერის ყველა მოთხოვნას და ვალდებულია დაიცვას ყველა ეს პირობა, შემსყიდველის მხრიდან სატენდერო წინადადების მიღების შემთხვევაში. სატენდერო წინადადების მომზადებასთან და წარდგენასთან დაკავშირებული ყველა ხარჯი ეკისრება პრეტენდენტს, მიუხედავად იმისა, რომ მიღებული იქნება ეს წინადადება თუ არა დამკვეთის მხრიდან.




3. ტენდერით შესასყიდი მომსახურების/საქონლის აღწერილობა / სპეციფიკაციები

დიზელის გენერატორი - 1 ერთული 


ტენდერში მონაწილემ უნდა წარმოადგინოს წინადადება,   ახალი გენერატორის შესყიდვაზე. შემსყიდველი უფლებამოსილია საკუთარი გადაწყვეტილების საფუძველზე შეარჩიოს მისთვის სასურველი ვარიანტი 1 ერთეულის შესყიდვაზე.
მოთხოვნილი საგარანტიო პერიოდი:
ახალი გენერატორის შემოთავაზებაში გათვალისწინებული უნდა იყოს მინიმუმ 2 (ორი) წლიანი გარანტია;

პრეტენდენტმა უნდა წამოადგინოს ოფიციალური საგარანტიო ბარათი

შესასყიდი გენერატორის ტექნიკური მახასიათებლები:

	· დიზელ-გენერატორის  სიმძლავრე  არანაკლებ 320 KVA;

	· მოდულირებადი ხმის ჩამხშობი კაბინით (დამცავი შალითით);

	· ავტომატური მართვის ფარით (ე/წ AVR);

	· ძაბვის მახასიათებელი – არანაკლებ 400/230 ვოლტი; არანაკლებ 50 ჰერცი.

	· აღჭურვილი სტანდარტული და დამატებითი სპეციფიკაციით -სრული კომპლექტაცია

	· მაყუჩი მოთავსებული უნდა იყოს ხმის ჩამხშობ კაბინაში, გამონაბოლქვის ვერტიკალური ატყორცნით;

	· გამომავალი სიხშირე - არანაკლებ 50 ჰც;

	· გამომავალი ძაბვა - აარანაკლებ 400/230 ვ;

	· გამომავალი წვერების რიცხვი - არანაკლებ 3 ფაზა და არანაკლებ 1 ნეიტრალი;

	· ძრავის კუმშვის ხარისხი - არანაკლებ 17:1;

	· ძაბვის რეგულატორი - ელექტრონული;

	· უსაფრთოების დონე - არანაკლებ IP23;

	· დიზელ - გენერატორი აღჭურვილი უნდა იყოს: ავტომატური მართვის ფარით (ე/წ AVR); კონტროლისა და მართვის დაფით; საავარიო-საინდიკაციო მაჩვენებლებით; დიზელ-გენერატორის ლოკალურად ამუშავებისათვის საჭირო საშუალებებით; მაგნიტო-თერმული ავტომატური ამომრთველით; 12 ვოლტიანი დასამუხტით - ალტერნატორისა და სტარტერისათვის, საკომუნიკაციო - RS485 და USB პორტებით; 

	· კონტროლისა და მართვის დაფა აღჭურვილი უნდა იყოს: თითოეული ფაზის დენის ძალისა და ძაბვის საზომით; სიხშირის მზომით; მუშაობის საათების აღმრიცხველით; წყლის ტემპერატურის და ზეთის წნევის მაჩვენებლებით; საწვავის დონის მაჩვენებლით; შესაბამისი სიმძლავრის ელექტრომექანიკური გადამრთველით; გადართვის მართვის მოწყობილობით; ავარიის შემთხვევაში ხელით მართვის შესაძლებლობით;

	· დიზელის ძრავი აღჭურვილი უნდა იყოს: წყლით გაგრილების სიტემით; ავარიულ სიტუაციაში - ავტომატურად გამორთვის შესაძლებლობით;

	· საექსპლუატაციო ტემპერატურის დიაპაზონი - (არანაკლებ) - -20C +50C.

	· საწვავის ავზის მოცულება -არანაკლებ  200 ლიტრი




შემოთავაზებული ტექნიკური პარამეტრები და დამატებითი ინფორმაცია უნდა მოიცავდეს უშუალოდ მწარმოებლის მიერ განსაზღვრულ მახასიათებლებს, რისი შესაბამისი დოკუმენტი უნდა იქნეს წარმოდგენილი. 

საქონლის მოწოდების პარალელურად მომწოდებელმა უნდა უზურნველყოს დანადგარის მონტაჟი, მონტაჟისთვის დამხმარე საჭირო მასალები და ექსპლუატაციაში გაშვება. მონტაჟისა და დანადგარის გამართული მუშაობისთვის ყველა საჭირო მასალის ჩამონათვალი, განსათავსებელ სივრცესთან დაკავშირებული რეკომენდაცია წინასწარ უნდა იქნას შეთანხმებული შემსყიდველთან. 


რეგულარული მომსახურება(საგარანტიო პერიოდში):
 
· ზეთის დონის შემოწმება; 
· ზეთის ხარისხის შემოწმება; 
· ანტიფრიზის დონის შემოწმება;
· ანტიფრიზის ხარისხის შემოწმება;
·  რადიატორის შემოწმება გაჟონვაზე, სისუფთავეზე;
·  გამაცხელებლის მილების შემოწმება; რადიატორის მილების შემოწმება;
·  დაბალი წნევის ინდიკატორის შემოწმება; ჰაერის ფილტრის შემოწმება; 
· საწვავის ფილტრის შემოწმება/ფილტრამდე გაჟონვაზე; მფრქვევანების შემოწმება; 
· საწვავის დონის განმსაზღვრელი ინდიკატორის შემოწმება; საწვავის მილის შემოწმება; 
· დაბალი წნევის ტუმბოს შემოწმება; აკუმულატორებში ელექტროლიტის დონის შემოწმება; 
· აკუმულატორის დამტენი მოწყობილობის შემოწმება; დამმუხტველი გენერატორის შემოწმება;
·  სენსორების შემოწმება (წყლის, ზეთის, ბრუნვათა რიცხვის და სხვა);
·  გამათბობელის შემოწმება; პანელის შემოწმება; სტარტერის შემოწმება;
· ტრანსმისიის ღვედის შემოწმება; გაჟონვის საერთო შემოწმება; 
· საჭიროების შემთხვევაში გენერატორის დაზიანების მიზეზის დასადგენად უნდა შემოწმდეს სხვა მოწყობილობებიც, რათა დადგინდეს გაუმართაობის მიზეზი.
· გენერატორის დიაგნოსტიკის შემდეგ უნდა შედგეს შესაბამისი აქტი, რომელშიც ასახული უნდა იყოს გენერატორის მარკა, მოდელი და სიმძლავრე, ნამუშევარი საათი. დაზიანებული ნაწილების შეცვლისას აუცილებლია წარმოგვიდგინოს დიაგნოსტირების შედეგად დაზიანებული ნაწილების ხარჯთაღრიცხვა.

სერვის მომსახურების პირობები საგარანტიო პერიოდის განმავლობაში: 

· მომსახურება გულისხმობს დაზიანებული გენერატორის შეკეთებას და საჭიროების შემთხვევაში დეტალების შეცვლას. ამასთან, ტექნიკური მომსახურების შემდეგ ყოველ ჯერზე, მიმწოდებელმა უნდა უზრუნველყოს გენერატორის ექსპლუატაციაში გაშვება.

· მიმწოდებელი დაზიანების შესახებ ინფორმაციის მიღებიდან არა უგვიანეს 1 (საათის) განმავლობაიში გამოცხადდეს შემსყიდველის მიერ მოთხოვნილ მისამართზე, მოახდინოს დაზიანებული გენერატორის დეტალური დათვალიერება და პრობლემის იდენტიფიცირება 
· მიმწოდებელი ვალდებულია მომსახურების გაწევისას გამოიყენოს ქარხნული, ახალი (არამეორადი) სათადარიგო ნაწილები. მეორადი ნაწილების გამოყენება დასაშვებია მხოლოდ შემსყიდველთან შეთანხმებით, რა შემთხვევაშიც მეორადი სათადარიო ნაწილის ფასი განსაზღვრული იქნება ურთიერთშეთანხმების საფუძველზე, საბაზრო ფასის გათვალისწინებით.
· შემსრულებელმა შეცვლილი დეტალები უნდა დატოვოს ობიექტზე, შესაბამის უფლებამოსილ პირთან;
· მომსახურების გაწევის დროს დაცული უნდა იყოს უსაფრთხოების ნორმები, მიმწოდებლის ბრალეულობით შემსყიდველის ქონების დაზიანების შემთხვევაში, მიმწოდებელი ვალდებულია საკუთარი ხარჯებით უზრუნველყოს დაზიანების აღმოფხვრა.
· მომსახურე პერსონალი უნდა იყოს კვალიფიცირებული სპეციალისტ(ებ)ი და აღჭურვილი ყველა საჭირო ხელსაწყოებით.
· მიმწოდებელი ვალდებულია შესრულებული სამუშაოს ამსახველი დოკუმენტაცია (მიღება ჩაბარების აქტი და შემოწმები ოქმი ) წარმოადგინოს არაუგვიანეს 2  (ორი) სამუშაო დღის ვადაში
· გენერატორის დიაგნოსტიკის შემდეგ უნდა შედგეს შესაბამისი შემოწმების ოქმი, რომელშიც ასახული უნდა იყოს გენერატორის მარკა, მოდელი და სიმძლავრე, ნამუშევარი საათი, გენერატორის შემოწმებისას შემსყიდვლის მხრიდან წარმოდგენილი პასუხისმგებელი პირის სახელი და გვარი.
· ფასების ცხრილით განსაზღვრული ,,გენერატორის დიაგნოსტიკა (შემოწმება, შემოწმების ოქმის შედგენა) ან/და რეგულირების სამუშაოების შედეგად გენერატორის ექსპლუატაციაში გაშვება"" მომსახურების ღირებულების ანაზღაურება არ მოხდება, თუ ხდება ფასების ცხრილში სხვა რომელიმე პოზიციით განსაზღვრული მომსახურების გაწევა/სათადარიგო ნაწილის შეცვლა. მოცემულ შემთხვევაში პრიორიტეტი ენიჭება აღნიშნული პოზიციისგან განსხვავებულ სხვა ნებისმიერ მომსახურებას/სათადარიგო ნაწილის შეცვლას. 
· იმ შემთხვევაში თუ გენერატორის შეკეთება არ მოითხოვს სათადარიგო ნაწილის საზღვარგარეთ შეკვეთას/შეძენას, მიმწოდებელი ვალდებულია გენერატორის შეკეთება (მათ შორის სათადარიგო ნაწილის შეცვლა და ექსპლუატაციაში გაშვება) უზრუნველყოს შემოწმების ოქმის ხელმოწერიდან 48 საათის განმავლობაში. იმ შემთხვევაში თუ დაზიანებული დეტალი ექვემდებარება შეკეთებას და საჭიროებს დამატებით დროს, მაშინ მიმწოდებელმა არაუმეტეს 48 საათის განმავლობაში კომპანიის წარმომადგენელს  უნდა წარუდგინოს დასაბუთებული წერილობითი ინფორმაცია სამუშაოების შესრულების ვადების შესახებ, რომელიც არ უნდა აღემატებოდეს 10 კალენდარულ დღეს.
· იმ შემთხვევაში თუ გენერატორის  ისეთი ნაწილის დაზიანების შემთხვევაში, რომელი ნაწილიც საქართველოში არ მოიპოვება, თუკი აღნიშნული ნაწილის შეცვლა შედის მიმწოდებლის ვალდებულებაში, მიწოდების ვადა განისაზღვრება შემსყიდველთან შეთანხმებით მაგრამ არაუმეტეს 15 სამუშაო დღისა, მოახდინოს აღნიშნული ნაწილის შეძენა და შეცვლა. აღნიშნული პირობის დადგომის შესახებ დაუყოვნებლივ უნდა ეცნობოს შემსყიდველს და მიეწოდოს სრულყოფილი ინფორმაცია.

მიმწოდებელი ვალდებულია ხელშეკრულების გაფორმებიდან 5 სამუშაო დღის ვადაში, ხოლო შემდგომ საგარანტიო პერიოდის განმავლობაში, არანაკლებ თვეში ერთხელ, (ყოველი თვის ბოლოს), მოახდინოს ტექნიკური გამართულობის შემოწმება/დიაგნოსტირება და არაუმეტეს 1 სამუშაო დღის ვადაში შემსყიდველის წერილობით ინფორმირება შემოწმებული ნაწილების, კვანძების გამართულობის შესახებ.  

შემოთავაზებაში ასევე, განსაზღვრული უნდა იყოს დიაგნოსტირების ფასი და პერიოდი საგარანტიო პერიოდის გასვლის შემდეგ. 

პრევენციული მომსახურების უზრუნველსაყოფად მომწოდებელმა უნდა წარმოადგინოს წერილობითი რეკომენდაცია: პრევენციული მომსახურების უზრუნველყოფასთან დაკავშირებით, მათ შორის მოვლა - პატრონობის რეკომენდაცია.

დანართი № 1- ში მოცემული მოთხოვნებისა და საგარანტიო პირობების მიხედვით წარმოდგენილი უნდა იქნას სატენდერო წინადადება/წინადადებები.


4. შერჩევის კრიტერიუმები და მოთხოვნები მომწოდებლის მიმართ

	· დიზელ-გენერატორების გაშვების სისტემა (ე/წ AVR) აღჭურვილი უნდა იყოს როგორც ავტომატური, ისე მექანიკური გადამრთველით
·  მიღება-ჩაბარების აქტის გაფორმებამდე - მიმწოდებელმა უნდა წარმოადგინოს დიზელ-გენერატორის ქარხნული ტესტირების ფორმა და ადგილზე, ქსელის ანალიზატორის საშუალებით, დატვირთვაზე განხორციელებული ტესტირების შედეგის ბეჭდიანი რეპორტი, სადაც უნდა ფიქსირდებოდეს შემსყიდველის მოთხოვნებთან შესაბამისი მახასიათებლები: დინამიკაში ჩაწერილი უნდა იყოს ძაბვის დიაპაზონი 0 დან 100 % დასაშვებ ძაბვამდე, გაიზომოს ჯამური ჰარმონიკული დამახინჯება, რაც არ უნდა აღემატებოდეს 5% -ს; შემოწმდეს დენისა და ძაბვის სინუს
· მომსახურება უნდა განხორციელდეს შესაბამისი კვალიფიკაციის მქონე სპეციალისტების მიერ, რომლებიც აღჭურვილი უნდა იყვნენ ყველა საჭირო ხელსაწყოთი;
· სამუშაოების მსვლელობის დროს გათვალისწინებული უნდა იყოს უსაფრთხოების ნორმების დაცვა;
· მომწოდებლმა სამუშაოების წარმოებისას დაუდევრობის შედეგად მიყენებული ზიანი უნდა აღმოფხვრას საკუთარი ხარჯებით;

	
	· 
	· 


ტენდერში გამარჯვებული მომწოდებლის შერჩევა მოხდება შემსყიდველის მოთხოვნებთან შესაბამისობისა და წარმოდგენილი სატენდერო დოკუმენტაციის გათვალისწინებით. 

სატენდერო წინადადების განხილვა მოხდება მხოლოდ სრულყოფილად წარმოდგენილი დოკუმენტაციის პირობებში.

სატენდერო წინადადებები შეფასდება შემდეგი კრიტერიუმების მიხედვით:

· [bookmark: _Hlk516600461]შესყიდვის ფასი, ვალუტა-ლარი კანონმდებლობით დადგენილი ყველა გადასახადის გათვალისწინებით
· მიწოდების / მომსახურების ვადები
· გადახდის პირობა
· შესასყიდი საქონლის ხარისხი 
· საგარანტიო პირობა
· კომპანიის გამოცდილება/ სანდოობა

5. სატენდერო წინადადების ფორმატი
პრეტენდენტების მიერ წარდგენილი სატენდერო წინადადება ჩამოყალიბებული უნდა იყოს შემდეგი ფორმატით:
1. ზოგადი ინფორმაცია კომპანიის შესახებ- კომპანიის ზოგადი აღწერა, საიდენდიფიკაციო კოდი, იურიდიული და ფაქტიური მისამართი, საბანკო რეკვიზიტები, ბრენდების ჩამონათვალი, რომელსაც წარმოადგენს კომპანია. პარტნიორების და კლიენტების ჩამონათვალი;
1. გამოცდილება:
ა) კლიენტების ჩამონათვალი: ბოლო 3 წლის მანძილზე მსგავსი მიწოდებული დანადგარების და კორპორატიული კლიენტების ჩამონათვალი (დასრულებული და მიმდინარე);
ბ) შემოთავაზებული ქვე-კონტრაქტორები (არსებობის შემთხვევაში)- კომპანიის დასახელება და ინფორმაცია, სამუშაო მოცულობა/აღწერა რომელისაც ქვე-კონტრაქტორი შეასრულებს;
1. კომერციული წინდადება: ფასები წარმოდგენილი უნდა იქნას , დამატებითი ღირებულების ჩათვლით, ფასი უნდა შეიცავდეს ტრანსპორტირების, დამხმარე ყველანაირი მასალისა და მომსახურების  ფასს, საქართველოს კანონმდებლობით დადგენილი გადასახადებისა და სავალდებულო შენატანების ჩათვლით. 
1. პრეტენდენტმა უნდა წარმოადგინოს იურიდიული პირის განახლებული ამონაწერი სამეწარმეო რეესტრიდან;

1. პრეტენდენტის მიერ ხელმოწერილი აფიდავიტი - აფიდავიტი მოცემულია დანართი დანართი #2-ის სახით;


პრეტენდენტმა უნდა წარმოადგინოს ქვემო დოკუმენტაცია დამატებითი მოთხოვნის საფუძველზე

1. ცნობა შემოსავლების სამსახურიდან ბიუჯეტის წინაშე დავალიანების არარსებობის შესახებ; 
1. ცნობა, რომ არ მიმდინარეობს პრეტენდენტის მიმართ რეორგანიზაცია-ლიკვიდაცია და/ან გადახდისუუნარობის საქმის წარმოება;
1. მინიმუმ სამი სარეკომენდაციო წერილი მსგავსი ტიპის პროექტზე;

ყველა მოცემული დანართის შევსება პრეტენდენტის მიერ სავალდებულოა. პრეტენდენტის მიერ მომზადებული ყველა დანართი/დოკუმენტი უნდა იყოს ხელმოწერილი პრეტენდენტის უფლებამოსილი პირის მიერ და დამოწმებული ბეჭდით (ასეთის არსებობის შემთხვევაში).

დოკუმენტაციის  მომზადების თარიღი წინ არ უნდა უსწრებდეს სატენდერო დოკუმენტების წარდგენის თარიღს 1 სამუშაო დღეზე მეტი ვადით.

6. პრეტენდენტის დისკვალიფიკაცია
შემსყიდველი უფლებამოსილია მოახდინოს პრეტენდენტის დისკვალიფიკაცია თუ:
1. პრეტენდენტი ირიცხება მოვალეთა რეესტრში; 
1. პრეტენდენტის ქონებაზე რეგისტრირებულია საგადასახადო ან სხგვაგვარი გირავნობა/იპოთეკა/შეზღუდვა;
1. მიმდინარეობს პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება;
1. სატენდერო განაცხადით მოთხოვნილი დოკუმენტაცია/ინფორმაცია:
·  სრულად არ იქნება წარმოდგენილი;
· არ შეესაბამება დადგენილ მოთხოვნებს;
· არ შეესაბამება სინამდვილეს;
· ყალბია.
1. არსებობს სხვა ობიექტური გარემოება, რომელიც შეუძლებელს ხდის პრეტენდენტის შემდგომ მონაწილეობას ტენდერში.

7. კონფიდენციალურობა
პრეტენდენტი პასუხისმგებელია შემსყიდველის მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე, მისი დასრულების შემდეგაც, მიუხედავად ტენდერის შედეგებისა.

8. სატენდერო წინადადების წარდგენა
სატენდერო წინადადებების წარდგენა უნდა მოხდეს ელექტრონულად, www.tenders.ge-ზე, დახურული კონვერტის პრინციპით.

პრეტენდენტებმა სატენდერო წინადადება უნდა წარმოადგინონ 2026 წლის 03 ნოემბრის 18:00 საათამდე.
სატენდერო წინადადება ძალაში უნდა იყოს 60 (სამოცი) კალენდარული დღის ვადაში.

შერჩევის პროცესის მსვლელობისას პრეტენდენტებს უფლება აქვთ მოითხოვონ მათთვის საჭირო ინფორმაცია. დამატებითი ინფორმაციის მოთხოვნის ან კითხვების არსებობის შემთხვევაში, გთხოვთ, მოგვწეროთ ელექტრონული ფოსტის მისამართზე: mgikoshvili@evex.ge

